Source: https://www.tooelu.ee/et/tootajale/Toosuhted/tooleping/katseaeg/kysimused-ja-vastused
Timestamp: 2020-07-15 18:58:01+00:00

Document:
Avaleht / Töötajale / Töösuhted / Tööleping / Katseaeg
Töötajaga oli sõlmitud 2 kuuline tähtajaline tööleping. Kuna seadus ei võimaldanud töölepingu sõlmimisel määrata pikemat katseaeg kui 1 kuud, siis kas nüüd kui poolte kokkuleppel pikendaks lepingu tähtaega veel 6 kuuks või muudaks tähtajalise töölepingu tähtajatuks, on võimalik rakendada töötaja suhtes veel seni kasutamata 3 kuulist katseaega?
Tähtajaliste töölepingute puhul sõltub katseaja kestus lepingu kestusest. Kuni 8-ks kuuks sõlmitud tähtajalise töölepingu katseaeg peab piirduma poolega lepingu kogu kestusest. Kuna 2 kuuks sõlmitud tähtajalise töölepingu puhul ei saanud katseaja kestus olla pikem kui 1 kuu ja katseaeg tähtajalise töölepingu alusel on möödas, siis töölepingu tähtaja pikendamisel ega töölepingu tähtajatuks muutumisel, ei saa rakendada töötaja suhtes uut ega pikendatud katseaega.
Töölepingu seadus ei keela töölepingut üles öelda katseaja eesmärgi mittetäitmise tõttu, töölepingu seaduse (TLS) § 86 lg 1 alusel, töötajaga, kes on rase.
Milleks on vaja katseaega?
Katseaeg algab töötaja esimesest tööleasumise päevast ning kohaldatakse hindamisperioodina seadusest tulenevalt 4 kuud (TLS § 86 lg 1). Tööandjal on katseaja kestel võimalik hinnata töötaja sobivust kokkulepitud töö tegemiseks. Hinnata töötaja võimete, oskuste, teadmiste, tervise ja isikuomaduste vastavust tasemele, mis on nõutav töö tegemiseks. Samuti saab töötaja katseajal välja selgitada oma võimed, oskused ja valmisoleku konkreetsel töökohal töötamiseks. Katseaeg annab pooltele võimaluse jõuda selgusele, kas sõlmitud töösuhe vastab nende tahtele.
Varemkehtinud tööõiguse alusel oli töösuhte pooltel võimalus katseaja kohaldamises kokku leppida, kui seda ei tehtud, siis katseaega ei kohaldatud. Kehtiv töölepingu seadus, arvestades tööelus välja kujunenud praktikat, mille järgi enamuses töölepingutes lepitakse kokku katseajas, näeb ette seadusliku katseaja kohaldamist. See tähendab, et katseaeg tuleneb seadusest ja selles ei pea eraldi kokku leppima. Ainult siis kui tööandja ja töötaja on otsustanud katseaega lühendada või katseaja ära jätta, tuleb tööandjal sellest töötajat TLS § 6 lg 1 alusel kirjalikult teavitada.
Töölepingu ülesütlemisel katseajal tuleb pooltel ette teatada 15 kalendripäeva.
Töölepingu seadus § 86 lõige 1 tulenevalt on katseajaks esimesed 4 kuud alates töötaja faktilisest tööle asumise päevast. Katseaja eesmärgiks on hinnata, kas töötaja tervis, teadmised, oskused, võimed ja isikuomadused vastavad tasemele, mida nõutakse töö tegemisel. Kuna katseaeg kohaldub ka tähtajaliste lepingute puhul, siis ei või Töölepingu seadus § 86 lõige 3 alusel kuni 8 kuuks sõlmitud lepingute puhul katseaeg ületada poolt lepingu kestusest. Nii ei saa kuni 8 kuuks sõlmitud tähtajalise töölepingu katseaeg olla pikem kui 4 kuud ja 6-kuulise tähtajalise töölepingu puhul pikem kui 3 kuud.
Olin katseaja kestel haiguslehel 2 nädalat, tööandja väidab, et nüüd on katseaeg selle aja võrra pikem. Kas on tõesti nii?
Seadus ei reguleeri olukorda, kas katseaeg pikeneb aja võrra, millal töötajal on õigus keelduda töö tegemisest, näiteks haiguse korral. Katseaja eesmärgiga on kooskõlas, kui katseaeg pikeneb ajavahemiku võrra, mille jooksul ei ole võimalik katseaja eesmärki täita ehk hinnata töötaja sobivust tehtavale tööle.
Katseaja eesmärgiks töölepingu seaduse § 6 lõike 1 alusel on anda tööandjale võimalus hinnata töötaja tervise, teadmiste, oskuste, võimete ja isikuomaduste vastavust tasemele, mis on nõutav töö tegemisel. Olukorras, kus tööandjal puudub võimalus katseaja tulemusi hinnata (näiteks on töötaja haiguslehel, puhkusel, rasedus- ja sünnituspuhkusel, ajateenistuses), peatub katseaeg lähtuvalt katseaja eesmärgist. Katseaeg pikeneb ajavahemiku võrra, mille jooksul ei ole võimalik katseaja eesmärki täita ehk hinnata töötaja-tööandja-töö vastastikust sobivust.
Külastusi 7112, sellel kuul 7112

References: § 86
 § 86
 § 6
 § 86
 § 86
 § 6